Dinner AT Bravio house
బ్రావో ఇంట్లో టీమిండియాకు విందు
పోర్ట్‌ ఆఫ్‌ స్పెయిన్‌: కోహ్లీ సారథ్యంలోని టీమిండియా ఆటగాళ్లకు విండీస్‌ ఆటగాడు డ్వేన్‌ బ్రావో ఆదివారం రాత్రి ప్రత్యేక విందు కార్యక్రమం ఏర్పాటు చేశాడు. దీంతో మ్యాచ్‌ అనంతరం టీమిండియా ఆటగాళ్లు బ్రావో ఇంట్లో హాజరై సందడి చేస్తూ గడిపారు. కోహ్లీ, రహానే, ధావన్‌ తదితరులు ఈవిందులో పాల్గొన్నారు. ఈసందర్భంగా దిగిన ఫోటోను శిఖర్‌దావన్‌ సోషల్‌ మీడియా ద్వారా అభిమానులతో పంచుకున్నాడు. బ్రావో నివాసంలో విలువైన సమయం గడిపామని దావన్‌ పేర్కొన్నాడు. అంతకుముందు డ్వేన్‌ బ్రావో నివాసానికి ధోని…తన కుమార్తె జీవాతో కలిసి వెళ్లాడు. ఈసందర్భంగా డ్వేన్‌ బ్రావో తన తల్లితో కలిసి ధోనితో దిగిన ఫోటోని సోషల్‌ మీడియా ద్వారా అభిమానులతో పంచుకుంటూ గత రాత్రి నా సోదరుడు తన అందమైన కుమార్తెతో కలిసి మరో తల్లితో చాలా విలువైన సమయాన్ని గడిపాడు అని బ్రావో పేర్కొన్నాడు. వన్డే సిరీస్‌ ప్రారంభానికి ముందు టీమిండియా ఆటగాళ్ల శిబిరానికి బ్రావో సోదరులు విచ్చేసిన సంగతి తెలిసిందే. ఐపిఎల్‌లో ధోనీ సారథ్యంలో చెన్నై సూపర్‌కింగ్స్‌ జట్టులో డ్వేన్‌ బ్రావో సభ్యుడు.